CELEX: 32010R0309
Language: hu
Date: 2010-04-09 00:00:00
Title: A Bizottság 309/2010/EU rendelete ( 2010. április 9. ) egyes áruk Kombinált Nómenklatúra szerinti besorolásáról

15.4.2010   
            
            
               HU
            
            
               Az Európai Unió Hivatalos Lapja
            
            
               L 94/25
            
         A BIZOTTSÁG 309/2010/EU RENDELETE
   (2010. április 9.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2010. április 9-én.
      
         
            a Bizottság részéről, az elnök nevében,
         
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992.10.19., 1. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Erdeifenyő fájából készült, 1 000 × 500 × 27 mm befoglaló méretű háromrétegű faelem.
                  Külső rétegei 8,5 mm vastagságúak, és hosszanti oldalukon ragasztással egymáshoz erősített, egymással párhuzamos faelemekből állnak.
                  A külső rétegek szálirányára merőlegesen fektetett középső rétegének vastagsága 10 mm, és hosszanti oldalukon ragasztással egymáshoz erősített, egymással párhuzamos faelemekből (tömbökből, lécekből) áll.
                  Külső rétegei és szélei gyantabevonattal vannak ellátva.
                  Lásd a képet (1).
               
               
                  4412 94 90
               
               
                  A besorolást a Kombinált Nómenklatúra értelmezésére szolgáló 1. és 6. általános szabály, valamint a 4412, a 4412 94 és a 4412 94 90 KN-kód szövegezése határozza meg.
                  Az áru a 4418 vtsz. alá, épületasztalos-ipari termékként, ezen belül különösen betonszerkezetek zsaluzataként nem sorolható be, mert a gyantabevonaton kívül nem rendelkezik olyan más tulajdonsággal, amely arra engedne következtetni, hogy építési célú felhasználásra készül. Lásd még a 4418 vtsz.-hoz tartozó HR-magyarázatot (különösen a 3. pont utolsó mondatát). Építési zsaluzatként való tervezett felhasználása tehát nem elválaszthatatlan jellemzője a terméknek. Ezért a termék nem rendelkezik azokkal az objektív jellemzőkkel és sajátosságokkal, amelyek indokolnák a 4418 vtsz. alá történő besorolását.
                  Jellemzőinél fogva a terméket a 4412 94 90 KN-kód alá, más enyvezett bútorlapként, léc- és lemezbetétes asztaloslemezként és bútorlapként kell besorolni (lásd még a 4412 vtsz.-hoz tartozó HR-magyarázat 3. pontját).
               
            
         
      
         (1)  A kép csupán tájékoztató jellegű.